36. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΙΩΝ Αριθ. Φ2/63053/5275 της 15 Μαρτ.-6 Απρ. 2001 (ΦΕΚ Β΄  386) Όροι και προϋποθέσεις για την πιστοποίηση συνεργείων επισκευής αυτοκινήτων για την αντικατάσταση απενεργοποιημένων καταλυτικών μετατροπέων ή για την εκ των υστέρων τοποθέτηση καταλυτικών μετατροπέων ή και φίλτρων ενεργού άνθρακα. Έχοντας υπόψη τις διατάξεις:  1. Του άρθρου 15 του Νόμ. 2696/23-3-99 (ΦΕΚ 57 Α΄) "Κύρωση του ΚΟΚ". 2. Του Νόμ. 1575/85 "Προϋποθέσεις άσκησης του επαγγέλματος του τεχνίτη αυτοκινήτων, μοτοσικλετών και μοτοποδηλάτων και όροι λειτουργίας των συνεργείων των οχημάτων αυτών". 3. Του άρθρου 3 του Νόμ. 2052/92 (ΦΕΚ 94 Α) "Μέτρα για την αντιμετώπιση του νέφους". 4. Του άρθρου 3 του Νόμ. 2801/2000 (ΦΕΚ 46 Α) "Αντικατάσταση και Διαχείριση απενεργοποιημένων καταλυτικών μετατροπέων". 5. Του Νόμ. 1108/1980 (ΦΕΚ 304 Α) όπως τροποποιήθηκε με το άρθρο 45 του ν.2773/22.12.99 (ΦΕΚ 286  Α) "χρήση φυσικού αερίου για την κίνηση οχημάτων". 6. Του άρθρου 29 Α του ν.1558/85 (Κυβέρνηση και Κυβερνητικά όργανα Α΄ 154) όπως προστέθηκε το άρθρο τούτο με το άρθρο 27 του Νόμ. 2081/92 (Α΄ 70) και το οποίο αντικαταστάθηκε με την παρ. 2α του άρθρ. 1 του ν.2469/97 (Α΄ 38). Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Σελ. 262,358 Τεύχος Σελ. Άρθρο 1 Προκειμένου να χορηγηθεί πιστοποίηση στα συνεργεία επισκευής οχημάτων για την αντικατάσταση απενεργοποιημένων καταλυτικών μετατροπέων, σε αυτοκίνητα αντιρυπαντικής τεχνολογίας ή την εκ των υστέρων τοποθέτηση καταλυτικού μετατροπέα ή και φίλτρου ενεργού άνθρακα σε αυτοκίνητα μη αντιρυπαντικής τεχνολογίας, όπως προβλέπεται από την παρ. 4 του άρθρου 3 του Νόμ. 2801/2000 (ΦΕΚ 46Α) πρέπει να πληρούνται οι παρακάτω όροι και προυποθέσεις: 1. Να έχουν άδεια λειτουργίας συνεργείου σύμφωνα με τις διατάξεις του ν. 1575/85 και του πδ 78/88  και εξουσιοδότηση για έκδοση ΚΕΚ, σύμφωνα με το άρθρο 1 της κυα 103079/3712. Ειδικώτερα: α) Για βενζινοκίνητα και πετρελαιοκίνητα αυτοκίνητα να έχουν άδεια λειτουργίας συνεργείου της παρ. 1 του άρθρ. 13 του ΠΔ 78/88 που ασχολείται με την επισκευή και συντήρηση του κινητήρα, του κιβωτίου ταχυτήτων, του διαφορικού, των συστημάτων τροφοδοσίας, εξαγωγής καυσαερίων, διεύθυνσης-πέδησης, μετάδοσης κίνησης στους κινητήριους τροχούς, ανάρτησης, ψύξης, λίπανσης αυτοκινήτων, μοτοσικλετών και μοτοποδηλάτων. 21.Ε.η.36 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων β) Για πετρελαιοκίνητα αυτοκίνητα να έχουν άδεια λειτουργίας συνεργείου της παρ. 4 του άρθρου 13 του ΠΔ 78/1988 που ασχολείται με την επισκευή, ρύθμιση και συντήρηση αντλιών πετρελαιοκινητήρων και ακροφυσίων αυτοκινήτων γ) Για βενζινοκίνητα αυτοκίνητα: γ1) να έχουν άδεια λειτουργίας συνεργείου της παρ. 5 του άρθρου 13 του ΠΔ. 78/1988 που ασχολείται με επισκευή και έλεγχο εξαεριωτήρων (καρμπυρατέρ) αυτοκινήτων, μοτοσικλετών και μοτοποδηλάτων γ2) της παρ. 2 του άρθρου 13 του ΠΔ 78/88 που ασχολείται με την επισκευή και συντήρηση των ηλεκτρικών συστημάτων, οργάνων και συσκευών και γενικά την ηλεκτρική εγκατάσταση του αυτοκινήτου . δ) Για βενζινοκίνητα και υγραεριοκίνητα αυτοκίνητα να έχουν άδεια λειτουργίας συνεργείου της παρ. 14 του άρθρου 13 του ΠΔ 78/1988 που ασχολείται με την τοποθέτηση, επισκευή και συντήρηση συσκευών και εξαρτημάτων τροφοδοσίας και λειτουργίας κινητήρων αυτοκινήτων με υγραέριο και γενικότερα με αεριώδη υπό πίεση καύσιμα.  2. Ο υπεύθυνος του συνεργείου πρέπει να έχει την αντίστοιχη με τις ειδικότητες της παρ. 1 άδεια άσκησης επαγγέλματος σύμφωνα με το Νόμ. 1575/85. Επίσης ο υπεύθυνος του συνεργείου πρέπει να έχει πιστοποιημένη κατάρτιση από το Υπουργείο Μεταφορών και Επικοινωνιών ή φορέα που ορίζεται από αυτό ή από εγκεκριμένα Κέντρα Επαγγελματικής Κατάρτισης (ΚΕΚ) της υ.α 115372/16.11.94 (Β΄ 854). Η πιο πάνω κατάρτιση πρέπει να είναι σχετική με τη διαδικασία διαπίστωσης απενεργοποιημένου ΚΜ και γενικώτερα σχετικά με τις τεχνολογικές εξελίξεις και τις διαδικασίες που αυτή επιβάλει στην οργάνωση της εργασίας για τον έλεγχο και την αντικατάσταση των ΚΜ ή και την εκ των υστέρων τοποθέτησή τους. 3. Τα συνεργεία που πιστοποιούνται να προβαίνουν στην αντικατάσταση των απενεργοποιημένων ΚΜ ή στην εκ των υστέρων τοποθέτησή τους, πρέπει να διαθέτουν τουλάχιστον: 3.1. Τον υποχρεωτικό εξοπλισμό που ορίζει το ΠΔ 78/88, όπως αυτό τροποποιήθηκε με το πδ 38/96, καθώς και η  κυα 103079/3712/92 (ΦΕΚ Β΄710) «Όροι και προϋποθέσεις εξουσιοδότησης συνεργείου επισκευής οχημάτων για χορήγηση της κάρτας ελέγχου καυσαερίων». 3.2. Μηχανογραφικό σύστημα που λαμβάνει και καταχωρεί αυτόματα την ημερομηνία ελέγχου, τις στροφές του κινητήρα και τις μετρήσεις των εκπομπών καυσαερίων. Ειδικότερα για τα βενζινοκίνητα και υγραεριοκίνητα αυτοκίνητα καταγράφονται και οι τιμές των τεσσάρων αερίων (CO, HC, CO2, O2 ) και η τιμή του λ. Οι μετρήσεις λαμβάνονται πριν και μετά την αντικατάσταση του ΚΜ ή του συστήματος εκ των υστέρων τοποθέτησης ΚΜ ή και φίλτρων ενεργού άνθρακα σύμφωνα με τις ισχύουσες διατάξεις. Επιπρόσθετα καταχωρείται ο αριθμός κυκλοφορίας του αυτοκινήτου, ο αριθμός της νέας ΚΕΚ που θα εκδίδεται σύμφωνα με τη παρ. 5 του άρθρου 5 της κυα Φ50/75660/3565/99 (ΦΕΚ Β΄ 1999) και τα χαρακτηριστικά του ΚΜ ή του  συστήματος εκ των υστέρων τοποθέτησης ΚΜ ή και φίλτρων ενεργού άνθρακα (εργοστάσιο, τύπος) που τοποθετήθηκε. Τα δεδομένα διατηρούνται για 3 τουλάχιστον χρόνια και παρέχονται στα ελεγκτικά όργανα εφόσον ζητηθούν. Πρέπει να υπάρχει η δυνατότητα να παράγονται αρχεία ASCII με τα παραπάνω δεδομένα, που μπορούν να αντιγραφούν σε εύκαμπτο μαγνητικό μέσο αποθήκευσης (δισκέτα 3,5 ιντσών), για οποιοδήποτε χρονικό διάστημα. Άρθρο 2 1. Η πιστοποίηση των συνεργείων επισκευής οχημάτων χορηγείται από την αρμόδια Υπηρεσία Μεταφορών και Επικοινωνιών της Νομαρχιακής Αυτοδιοίκησης, η οποία τηρεί και το αντίστοιχο μητρώο. 2. Ο ενδιαφερόμενος προκειμένου να λάβει πιστοποίηση για την αντικατάσταση των απενεργοποιημένων ΚΜ ή την εκ των υστέρων τοποθέτηση πρέπει να υποβάλει στην αρμόδια Υπηρεσία Μεταφορών και Επικοινωνιών της Νομαρχιακής Αυτοδιοίκησης τα εξής δικαιολογητικά: α) Αίτηση β) Επικυρωμένο αντίγραφο της άδειας λειτουργίας του συνεργείου όπως ορίζει ο Νόμ. 1575/85 και το πδ 78/88 όπως ισχύει γ) Επικυρωμένο αντίγραφο της ισχύουσας εξουσιοδότησης χορήγησης ΚΕΚ όπως ορίζει η κυα 103079/ 3712/92 (ΦΕΚ Β΄ 710) δ) Βεβαίωση πιστοποίησης κατάρτισης  κατά την παρ. 2 του άρθρου 1 της παρούσης. «ε.Υπεύθυνη δήλωση του άρθρ.8 του νόμ.1599/1986 στο όνομα του οποίου έχει εκδοθεί η άδεια λειτουργίας, στην οποία θα δηλώνεται ότι το συνεργείο πληρεί τους όρους της παρούσας και αναλυτική περιγραφή του εξοπλισμού της παρ.3 του άρθρ.1 της παρούσας και του μηχανογραφικού συστήματος. (Μετά τη σελ.262,358) Σελ. 262,359 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.36 στ. Δείγμα εκτύπωσης από το μηχανογραφικό σύστημα του εδαφ.2 της παρ.3 του άρθρ.1 στην οποία θα εμφανίζονται τα καταγραφόμενα στοιχεία και η επωνυμία του συνεργείου» Τα μέσα σε «» εδάφ.ε΄ και στ΄ προστέθηκαν με την παρ.1 άρθρου μόνου της με αριθ.Φ2/39716/5155/4-17 Ιουλ.2002 (ΦΕΚ Β΄909), απόφ. Υπ. Μεταφ. και Επικοινωνιών. «3. Όταν διαπιστωθεί ότι πληρούνται οι προηγούμενες προϋποθέσεις και μετά από επιθεώρηση σύμφωνα με την επόμενη παράγραφο, χορηγείται η  πιστοποίηση της παρ. 1 του άρθρου αυτού για  όσο χρόνο διαρκεί και η εξουσιοδότηση για την έκδοση της ΚΕΚ και όχι περισσότερο από 3 έτη.  Η επιθεώρηση για την χορήγηση της πιστοποίησης μπορεί να διενεργηθεί και μετά την αρχική χορήγηση το αργότερο εντός εξαμήνου από την ημερομηνία χορήγησης της. Για την ανανέωση της πιστοποίησης υποβάλλονται τα δικαιολογητικά των εδάφ. α, β και γ της προηγούμενης παραγράφου του παρόντος άρθρου και χορηγείται πιστοποίηση με τους ίδιους όρους». Η παρ.3 αντικαταστάθηκε ως άνω από την παρ.2 άρθρου μόνου της με αριθ.Φ2/39716/5155/4-17 Ιουλ.2002 (ΦΕΚ Β΄909), απόφ. Υπ. Μεταφ. και Επικοινωνιών. 4. Ο εξοπλισμός και οι εγκαταστάσεις των συνεργείων υπόκεινται σε επιθεώρηση από τους τεχνικούς υπαλλήλους των αρμοδίων Υπηρεσιών Μεταφορών και Κ.Τ.Ε.Ο της Νομαρχιακής Αυτοδιοίκησης. Αν υπάρχει έλλειψη τεχνικών υπαλλήλων των οικείων Υπηρεσιών Μεταφορών και Επικοινωνιών ορίζονται τεχνικοί υπάλληλοι, για τη διενέργεια της αυτοψίας από άλλες Υπηρεσίες της Νομαρχιακής Αυτοδιοίκησης ή του Υπουργείου Μεταφορών και Επικοινωνιών. 5. Η πιστοποίηση συνεργείων για την αντικατάσταση απενεργοποιημένων ΚΜ ή την εκ των υστέρων τοποθέτηση καταλυτών ή και φίλτρου ενεργού άνθρακα, εφόσον διαπιστωθεί οποτεδήποτε ότι έπαυσαν να υπάρχουν οι προϋποθέσεις με τις οποίες χορηγήθηκε, μπορεί να αφαιρεθεί προσωρινά ή οριστικά με αιτιολογημένη ειδική απόφαση της αρχής που τη χορήγησε. 6. Η αρμόδια Υπηρεσία Μεταφορών και Επικοινωνιών που χορήγησε την εξουσιοδότηση αποστέλλει αντίγραφο της εξουσιοδότησης αυτής και στην αρμόδια Διεύθυνση Οδικής Ασφάλειας και Περιβάλλοντος του Υπουργείου Μεταφορών και Επικοινωνιών, η οποία και τηρεί στοιχεία όλων των εξουσιοδοτημένων συνεργείων επισκευής οχημάτων για την αντικατάσταση καταλυτών. Σελ. 262,360 Τεύχος Σελ. Άρθρο 3 Η δαπάνη για την κατάρτιση - επιμόρφωση των εκδοτών της ΚΕΚ που αντικαθιστούν τους απενεργοποιημένους ΚΜ ή τοποθετούν εκ των υστέρων ΚΜ ή και φίλτρο ενεργού άνθρακα, όπως αυτή ορίζεται στην παρ. 2 του άρθρ. 1 της παρούσας δύναται να καλύπτεται μερικώς ή ολικώς και από το προβλεπόμενο ποσό που αναφέρεται στο άρθρο 1 παρ. 2β της κυα 56361/324/93 (ΦΕΚ 56 Β') «αμοιβή που καταβάλλεται στα συνεργεία για τον ειδικό έλεγχο καυσαερίων». 21.Ε.η.36 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων Άρθρο 4 ΔΙΔΑΚΤΕΑ ΥΛΗ Η διδακτέα ύλη της εκπαιδευτικής διαδικασίας για την απόκτηση της βεβαίωσης πιστοποίησης κατάρτισης είναι η ακόλουθη: 1. Συμμετοχή των αυτοκινήτων στην αυξημένη ατμοσφαιρική ρύπανση. 2. Κινητήρας - καύση - καύσιμο. 3. Σχηματισμός ρύπων. 4. Λειτουργικές και σχεδιαστικές παράμετροι που επηρεάζουν τις εκπομπές καυσαερίων (συστήματα έγχυσης καυσίμου  (injection), λόγος αέρα - καυσίμου, σχεδιασμός θαλάμου καύσης, λόγος συμπίεσης, χρονισμός σπινθηροδότησης (avance), ταχύτητα περιστροφής κ.λ.π). 5. Τεχνολογίες αντιρρύπανσης. Ανακύκλωση καυσαερίων. Κινητήρας φτωχού μίγματος. Καταλυτική τεχνολογία (κατασκευαστικά στοιχεία καταλύτη, αισθητήρας λ). Φίλτρο ενεργού άνθρακα. On Board Diagnostic (OBD) EURO I - EURO II. Μελλοντικές εξελίξεις. 6. Σύντομες διαδικασίες μέτρησης καυσαερίων αναλυτές καυσαερίων. 7. Διαγνωστικά στοιχεία απενεργοποιημένου καταλύτη - προϋποθέσεις αντικατάστασης. 8. Τεχνικά στοιχεία αντικατάστασης καταλύτη. 9. Οργάνωση εργασιών αντικατάστασης καταλυτών - Εκ των υστέρων τοποθέτηση καταλύτη σε συμβατικό όχημα. 10. Σύνδεση της αντικατάστασης καταλύτη με την έκδοση ΚΕΚ. 11. Νομοθετικό πλαίσιο αντικατάστασης και ανακύκλωσης καταλυτών. 12. Συστήματα ανακύκλωσης καταλυτικών μετατροπέων. 13. Συγκέντρωση - διαχείριση καταλυτικών μετατροπέων. 14. Στοιχεία θορύβου οχημάτων - ηχορύπανση. 15. Γενικά στοιχεία περιβαλλοντικής διαχείρισης. 16. Επιπτώσεις στην υγεία. 17. Υγιεινή εργασίας - μέτρα προστασίας. 18. Μηχανοργάνωση εργασιών έκδοσης ΚΕΚ και αντικατάστασης καταλυτών. Άρθρο 5 1. Η απόφαση αυτή ισχύει ενενήντα (90) ημέρες μετά από την ημερομηνία δημοσίευσης της στην Εφημερίδα της Κυβέρνησης. 